**OBCHODNÉ PODMIENKY PLNENIA PREDMETU ZÁKAZKY**

**„**ODSTRÁNENIE HAVARIJNÉHO STAVU STRECHY A STREŠNÝCH OKIEN**“**

Realizácia predmetu zákazky bude uskutočnená na základe objednávky.

**Objednávateľ:**

Gymnázium Antona Bernoláka, Lichnerova 69, 903 01 Senec, IČO: 00160326

**Zhotoviteľ:**

Názov spoločnosti, sídlo, IČO ***(Vyplní uchádzač)***

**Predmet objednávky:**

Zhotoviteľ sa zaväzuje zrealizovať celý rozsah predmetu zákazky, ktorý je bližšie špecifikovaný v Prílohe č.1.

**Cena objednávky**

Celková cena objednávky je ***Vyplní uchádzač*** EUR bez DPH, t.j. ***Vyplní uchádzač*** EUR s DPH za celý predmet zákazky v súlade s predloženým návrhom na plnenie / rozpisom celkovej ceny za celý predmet objednávky.

**Podrobný rozpis ceny:**

Ako podrobný rozpis ceny bude slúžiť ocenený rozpočet požadovaných dodávok a prác súvisiacich s s opravou havarijného stavu strechy a výmeny okien nad učebňou klubovne v Gymnáziu Antona Bernoláka v Senci, predložený ako návrh na plnenie uchádzača v predloženej ponuke. V prácach a dodávkach podľa uvedeného rozpisu sú zarátané všetky súvisiace práce, presuny materiálu, sute, poplatky za skládku a pod. ostatné práce.

**Podmienky plnenia**

Uskutočnenie predmetu zákazky najneskôr do 8 týždňov odo dňa vyhotovenia objednávky a jej doručenia zhotoviteľovi.

V prípade prekážok spočívajúcich vo vyššej moci, ktoré zhotoviteľovi bránia v splnení jeho povinnosti uskutočniť predmet zákazky pre objednávateľa v dohodnutej lehote, predlžuje sa lehota na uskutočnenie predmetu zákazky o dobu trvania týchto prekážok. O takýchto prekážkach je zhotoviteľ povinný objednávateľa bezodkladne písomne informovať. Zároveň je povinný existenciu prekážok spočívajúcich vo vyššej moci relevantným spôsobom preukázať. Po dobu trvania týchto prekážok, resp. predĺženia lehoty na plnenie, nie je zhotoviteľ v omeškaní.

Pod vyššou mocou sa rozumejú okolnosti, ktoré nastanú po vyhotovení objednávky ako výsledok nepredvídateľných a zhotoviteľom neovplyvniteľných prekážok. Zmeny počasia - okrem extrémnych hydrologických alebo meteorologických javov - sa za vyššiu moc považujú len v tom prípade, ak majú priamy vplyv na technológiu realizácie predmetu zákazky.

**Platobné podmienky**

Podkladom pre platbu bude faktúra vystavená zhotoviteľom na podklade objednávateľom potvrdeného odovzdávajúceho a preberacieho protokolu po splnení predmetu objednávky. Lehota splatnosti vystavenej faktúry je 30 dní a začína plynúť dňom jej doručenia objednávateľovi. V prípade, ak vo faktúre budú uvedené údaje v rozpore s touto objednávkou, alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry objednávateľovi.

**Spoločné ustanovenia**

Pri realizácii predmetu objednávky je zhotoviteľ povinný postupovať v súlade s normami STN, technologickými postupmi predpísanými jednotlivými výrobcami materiálov a podľa súpisu požadovaných dodávok a prác súvisiacich s opravou havarijného stavu strechy a výmeny okien nad učebňou klubovne v Gymnáziu Antona Bernoláka v Senci , ktorý je neoddeliteľnou súčasťou objednávky.

Nakladanie s odpadom:

* nakladanie s odpadom na stavbe sa bude riadiť platnou právnou úpravou v oblasti odpadového hospodárstva.
* zhotoviteľ je povinný zabezpečiť nakladanie s odpadom, ktorý vznikne pri plnení predmetu objednávky a ktorého pôvodcom je objednávateľ, v súlade so zákonom č. 79/2015 Z. z. o odpadoch a zmene a doplnení niektorých zákonov v znení neskorších predpisov (ďalej len „zákon o odpadoch) a ostatnými všeobecne záväznými predpismi SR
* zhotoviteľ je povinný odovzdať odpady vzniknuté pri plnení predmetu objednávky, ktorých pôvodcom je zhotoviteľ, len osobe oprávnenie nakladať s odpadmi podľa zákona o odpadoch.
* zhotoviteľ je povinný odovzdať vážne lístky potvrdené oprávnenou osobou ako súčasť odovzdávajúceho a preberacieho protokolu po splnení predmetu objednávky.

Záručné podmienky: záruka 24 mesiacov odo dňa odovzdania a prevzatia prác.

Podmienky pre odstraňovanie zistených vád:

- zistené vady v čase plynutia záručnej doby budú odstránené bezodkladne.

- vady zistené po odovzdaní a prevzatí predmetu objednávky oznámi objednávateľ písomne kontaktnej osobe zhotoviteľa bez zbytočného odkladu.

Zhotoviteľ musí garantovať dobu odozvy na hlásenie vady plnenia do dvoch pracovných dní. Objednávateľ a zhotoviteľ vzájomne dohodnú dobu dodania opravy vo väzbe na príslušný typ vady. Pokiaľ z povahy vady vyplýva, že na odstránenie vady je potrebná dlhšia doba, zhotoviteľ je povinný o tom objednávateľa písomne upovedomiť a dohodnúť s ním primeranú lehotu.

Právne vzťahy osobitne neupravené touto objednávkou sa riadia príslušnými ustanoveniami Obchodného zákonníka a súvisiacimi právnymi predpismi.

Zhotoviteľ berie na vedomie, že uzatvára túto objednávku s objednávateľom ako orgánom spravujúcim majetok Bratislavského samosprávneho kraja, ktorý v zmysle základných princípov zákona č. 211/2000 Z. z. o slobodnom prístupe k informáciám a o zmene niektorých zákonov (zákon o slobode informácií) v znení neskorších predpisov „čo nie je tajné, je verejné“ a „prevažujúci verejný záujem nad obchodnými a ekonomickými záujmami osôb“, na základe dobrovoľnosti nad rámec povinnosti uloženej zákonom o slobode informácií zverejňuje všetky informácie, ktoré sa získali za verejné financie alebo sa týkajú používania verejných financií alebo nakladania s majetkom Bratislavského samosprávneho kraja a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto objednávky, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, a iné), na internetovej stránke objednávateľa za účelom zvyšovania transparentnosti samosprávy pre občanov a kontroly verejných. financií občanmi. Tento súhlas sa udeľuje bez akýchkoľvek výhrad a bez časového obmedzenia.

………………………………….......

Dátum: ……………….          podpis oprávnenej osoby uchádzača

**Príloha č.1 Podrobný opis predmetu zákazky**

**Predmet zákazky:**

Predmetom zákazky sú práce a všetky dodávky súvisiace s opravou zatekania strechy nad učebňou klubovne Gymnázia Antona Bernoláka, presun výlezu na strechu a výmena strešných okien a vikierov v učebni budovy gymnázia, a to v súlade s technickou špecifikáciou a obchodnými podmienkami plnenia stanovenými objednávateľom.

**Súčasný stav:**

Strecha na viacerých miestach zateká, čo spôsobuje vlhnutie stien, tvorbu plesní a vytváranie hygienicky závadného prostredia. Krytina vykazuje značnú opotrebovanosť časom. Na jej pokládku boli použité materiály, ktoré nezodpovedajú súčasným štandardom. Korýtka na hrebeni strechy sú umiestnené naopak. Prejavuje viditeľné známky poškodenia. Spoje vplyvom tepla dilatujú a sú popraskané. Na niektorých miestach je použitý Fatrafol, ktorý je pretrhnutý. Pri napojení šikmej strechy na rovnú strechu je poškodená izolácia. Na viacerých miestach je popraskaná škridla. Výlez nas trechu je umiestnený na nevhodnom a nebezpečnom mieste, okolo je potrhaná izolácia. Strešné okná a vikiere sú časom poškodené a zlé oplechovanie spôsobuje zatekanie do učebne.

**Miesto realizácie:**

Gymnázium Antona Bernoláka v Senci, Lichnerova ul. Č. 69, 903 01 Senec

**Predmet zákazky zahŕňa:**

* Oplechovanie komína,
* Oplechovanie rímsy,
* Preloženie strešného výlezu,
* Demontáž a montáž strešných okien,
* Montáž a demontáž hrebenáčov
* Oplechovanie vikierov
* Prenájom plošiny
* Výmena strešných okien
* Presun materiálov
* Odvoz a likvidácia starej krytiny a stavebnej sute
* Doprava, režijné a ostatné náklady súvisiace s plnením predmetu zákazky

**Rozsah požadovaných dodávok a prác je špecifikovaný v položkovom rozpočte (výkaze, výmer):**

|  |  |  |
| --- | --- | --- |
| **Označenie prác/dodávok** | **množstvo** | **Jednotka množstva** |
| Oplechovanie komína | 1 | ks |
| Oplechovanie rímsy | 1 | ks |
| Preloženie strešného výlezu | 1 | ks |
| Montáž strešného okna | 9 | ks |
| Demontáž strešného okna | 9 | ks |
| Oplechovanie v úžľabí | 5 | m |
| Demontáž a montáž hrebenáčov | 30 | m |
| Oplechovanie vikiera | 4 | ks |
| Plošina prenájom | 3 | hod. |
| Strešné okno 55x78 | 1 | ks |
| Strešné okno 65x118 | 8 | ks |
| Presun materiálu | 1 | súbor |
| Odvoz a likvidácia starej krytiny a stavebnej sute | 1 | súbor |
| Doprava, režijné a ostatné náklady súvisiace s plnením predmetu zákazky | 1 | súbor |

**V prípade, že verejný obstarávateľ požaduje dodať v rámci opisu predmetu zákazky / predložených dokumentov konkrétny výrobok, výrobný postup, značku, patent, typ, alebo odkazuje na konkrétnu krajinu, oblasť alebo miesto pôvodu alebo výroby, uchádzač je v súlade s § 42 ods. 3 zákona o verejnom obstarávaní oprávnený predložiť ponuku aj na technický a funkčný ekvivalent.**

**Za technický a funkčný ekvivalent sa považuje taká ponuka (riešenie), ktorá spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je obstarávaný predmet zákazky určený (viď rozhodnutie Rady Úradu pre verejné obstarávanie č. 503-9000/2014-KR/5 zo dňa 03.03.2014).**

**V prípade, že verejný obstarávateľ požaduje dodať v rámci opisu predmetu zákazky / predložených dokumentov konkrétny výrobok, výrobný postup, značku, patent, typ, alebo odkazuje na konkrétnu krajinu, oblasť alebo miesto pôvodu alebo výroby, verejný obstarávateľ vyžaduje, aby uchádzač už vo svojej ponuke predložil dôkaz o ekvivalentnosti ním navrhovanej ponuky (riešenia) s predmetom zákazky definovaným v rámci opisu predmetu zákazky (viď rozsudok SD EÚ vo veci C‑14/17 z 12. júla 2018).**

**Za technický a funkčný ekvivalent sa nepovažuje najmä taká ponuka (riešenie), s ktorého prijatím / plnením by boli spojené ďalšie vyvolané neprimerané náklady na strane verejného obstarávateľa.**

Na predmet zákazky nie je vypracovaná projektová dokumentácia.